10 n ismigelen i wfrag n tugna g Facebook
Adlis amellal wiss sin n Bitdefender Yef uzeṭṭa ametti n Facebook. tikkelt-a, ibenneh Bitdefender Yef uzizdeg n ifres n umzemmizzel agensu n uzeṭṭa. Imk ittamma i titi n ikennaden? Mas ittisin izenen irekkiẓen? Mas ittinniy izedayen ittumdin? ... Kigan n iseqsiten ad asen-tafem iriri g udlis-a
Asnay n tidmi n Ufersig [1]
Asnay-a ittuga Yef isebteren ismutturen isefka usligen n imzemmizzelen n izeṭṭaten imettiten. Γas ittuga Yef yuwen usebter iran "ad ismutter ifeḍ n imaziYen g Facebook", maka ig nukel Yef useYwen (azdey) da yaY-ittawey s yuwen usebter yaḍen iwer-inn Facebook!!! Awy-at itnan g isnasen issufuYen azeṭṭa.
Asnay n tidmi n Ufersig [2]
Asnay n tiḍaf Yef usmel n "http://www.tamazirte.net". Asmel-a ttekkan kigan n imaziYen iswer diges bab-nnes ka n usentel g tella yuwet tangalt irekkiẓen. Kigan g isentil-a, gan fabur maka yalfus ad yisin unedbal n usmel mayd iswer!
Bitdefender: adlis amellal Yef Facebook
Adlis amellal n Bitdefender Yef uzeṭṭa ametti n Facebook. Ismatter udlis-a amata g imegraḍen nna yawen-d-ifares Ufersig seg mayd yunef. Llant kigan n tYawesiwin igan tusligin nna iṭṭefen s yiger amaziY mi nakka taYḍeft ugar n tiyeḍ yaḍen. Adlis-a yalfus ad t-issekter akw mayd igan amzemmizzel n Facebook.
Asnay n tidmi n Ufersig [3]
David Jacoby amazzag g teṛmist n imgelwekkaten Kaspersky yuwen ibexsi g uzeṭṭa ametti Facebook. Yuwet titi ur yaYen g tmezwura lliY awen-d-nsnala g imegraḍen izrin.
Tidmi: 5 n tmitar ikddelen takendawt g Facebook
Asekend g izeṭṭaten imettiten ur ǧin issin tassast. Tafarset n tkendawt tamettit tgula-nn taqiccat-nnes tigiriwin-a. Asmel n Afersig.com isawel aṭas Yef tkendawt d titiwat d-itekkan azeṭṭa ametti. Unna iṭfaṛen tififYin-nneY ad yili issen ad ikk tasga i tkendawt agensu n izeṭṭaten.
Windows XP: asifeḍ ay amucceḍ
yaru-t Afersig g Apr.07, 2014, ddaw IneYmisen n tsenselkemt
G ulYu nna d-tssafeY teṛmist Microsoft g usmel-nnes tra tmeggarut-a ad tsbedd amucceḍ n wunagraw-nnes n wammud Windows XP. Asebded-a ad yili ass 27 Maṛs 2964 (08 g Ibril 2014 g l.e.).
Amata g yiselkimen n umaḍal da tteddun s Windows XP. Meqqar gan Icinwiyen (Yur illa umata n iselkimen ddaw Windows XP) mgal asebded-a, tettemra Microsoft g wawal-nnes.
G yimucceḍen imeggura, d-iffeYen g tizwuri n Maṛs, illa yiwen umucceḍ ameggaru d-ittinin “Tiyyira n yiwes i Windows XP”.
Aseqsi nna d-ittinin iYef-nnes: “Unna Yur ur illi mas issaY Windows yaḍen, mayd inna ad issker?”. Kigan n umsawal ayd ikkan inger Microsoft d Icinwiyen Yef u-ya, maka Microsoft a Yur illa wawal ameggaru.
Yiwet tYawsa taxatart tunef-d imi: ayedda tesbedda Microsoft imucceḍen n Windows XP, qqad afen ikennaden ayenna ran. Kigan n teYtasin ad aYent akal. Winna Yur illa Windows XP yalfus ad almen i wunagraw-nnsen. Ad asin alqem amaynu n Microsoft (ayenna nnik tra!), neY usin ka n unagraw yaḍen, lumar Linux. Meqqar iceqqa g uswuru-nnes, illa yiwen ulqem mi qqaren “Ubuntu”, iwhen, ar ittaY g Windows.
Nsul ad nelqem a-ya n umegraḍ s tneYmisin n tYellist Yef iYissa innan ad yili g Windows XP. Imzemmizzelen Yur llan ka n iseqsiten urun-aY-d g usmel.
Taliwin:
→ [en-US] Microsoft website: After April 8, 2014, technical assistance for Windows XP will no longer be available
→ [fr-FR] Site de Microsoft: à compter du 8 avril 2014, l’assistance technique de Windows XP ne sera plus disponible
Amawal:
- Amucceḍ: update
- Asifeḍ: farewell
- Taṛmist: company
- Anagraw n wammud: operating system
- Asnefley: development
- Alqem: version
- Akennad: hacker
Cookieviz: aseYzan n uskan n Cookie
yaru-t Afersig g Dec.28, 2013, ddaw IneYmisen n tsenselkemt, TaYellist
Kuki “Cookie” neY inigi n uzday, nYiy ad t-nesbadu s “asnay n teYwalt HTTP” igan taseḍfert n tneYmisin d-ittuyazenen seg yiwen umessifeḍ HTTP ar amsaY-nnes HTTP. Gguten tewsa n “ikukiten”, maka ur nenni ad degsen nekcem tikkelt-a.
TaYawsa nna yalfusen ad tt-tisinem, tga-tt: Kuki “Cookie” da itterrus g uselkim ku ig tekkam ka n usmel. Acku da isefsis azday inger umzemmizzel d usmel. Maka llant tikkal g ittazen isefka usligen i umessifeḍ.
Mar ad tisinem asennefcu n “ikukiten” (Cookies), tssafeY-d C.N.I.L. (Commission nationale de l’informatique et des libertés) yiwen useYwzan s iḍeffur umzemmizzel ammecteg n “ikukiten” g wakud ilaw. seYwzan-a tssaY-as “Cookieviz”.
Inni-yat, ad ur ttduyem!, ma s ttdun isefka-nnun usligen:
Taliwin:
→ Commission nationale de l’informatique et des libertés
→ CNIL cookieviz
Amawal:
- Akud ilaw: real time
- Amessifeḍ: server
- AmsaY: client
- Asefku: data
- Asnay: protocol
- Azday: connection
- Inigi: witness
- Kuki: cookie (Only standard use on the website afersig.com)
- Sbadu: (v) define
- Taseḍfert: suite
- Tawsit: type (pl. Tiwsa)
- TaYwalt: communication
AseYzif ittumdin g Safari
yaru-t Afersig g Apr.20, 2013, ddaw IneYmisen n tsenselkemt, TaYellist
Idrus ma g nswel, g afersig.com, Yef unagraw n wammud MAC. A-ya ur id is nsselka anagraw-a, maka amata g taniyagin itteḍasen inagrawen ggudint g tesga n unagraw n Microsoft Windows. Acku iga yiwen unagraw amaḍlan ittuyassenen s ittwuru umata.
Ikennaden g tesga-nnsen, da rezzun ma g iggut ufgan, ma ggutent teYtasin ad afen ad ssekren tasebbabt-nnsen. Ay-a ayd yuǧan inagrawen yaḍen (nniḍen) g ufrag i titiwat.
Tikkelt-a, nra ad nger tiṭ s MAC OS. Ikennaden aYen-t-inn awd netta. G uneqqis n Doctor Web (taṛmit Tarusiyt), illa yiwen useYzif igan iyyis n Teṛwa mi qqaren s ‘Trojan.Yontoo.1′. Taniyagt da d-ttekka isemlan ittumdin g iniẓriten.
Ayedda tekka teYtest asmel, da yas-d-issutur ad iswer yiwen useYzif n imig-Yef-web Safari illan agensu n unagraw: aseYzif Yontoo.
Inerzafen-nneY ittemahalen s MAC OS, da yawen-nssutur ad tawim itnan g useYzif-ddeY.
Taliwin:
→ The Hacker News
Amawal:
- Anagraw n wammud: Operating System
- Isselka : (v) to maginalize
- Taniyagt (titi): attack
- Akennad: hacker
- TaYtest: victim
- Tasebbabt: trading
- AseYzif: plug-in
- Iyyis n Teṛwa: Trojan Horse
- Taṛmist: company
- Imig-Yef-web: browser
- Anerzaf: guest
Azawad: imenYi umḍin
yaru-t Afersig g Feb.09, 2013, ddaw IneYmisen n tsenselkemt, TaYellist
G imerdal n Uzawad inker idiggi, han timzelallitin, iggulluten, taẓuli tabaẓayt, …Tggez-nn Fransa s kigan n warrumen. G wakal mussan kigan agensu n tiniri. Seg yigenna, ayt tarḍuriwin ggzen-d amm iẓran n yimeglel. Ku takabart ar tkkat seg nilas. Ayt tmira ka ittunYa, ka ikkes tamart, ka irul.
Fransa teksuḍ i yimYizen-nnes n Nijir, teksuḍ Yef beṭṭu n tiniri. Mali iksuḍ azwad. Ayt tmira ksuḍen tsebbabt-nnsen (giṛṛu, arbab, isduhduten, …). ImenYiten n yimagaren afella n wakal ur igin winsen: akal n YimuhaY.
Ddaw waddad-agi, nekren imenYa nniḍen (yaḍen) igan umḍinen. G ugratsa, aṭas n isemlan n Fransa aYen akal. Tarabbut n yikennaden iqqaren i yiYefawen-nnsen TCA (Tunisian Cyber Army), utan kigan n yimessifeḍen agensu n Fransa.
Utan:
→ AYlif n usnefli lumen asmel [AYlif n Usnefli n Fransa (Aquitaine)], ssafYen-d adasil n isefka: assaY, tankult, awal n uzerruy, …
→ AYlif n tunnunt: [AYlif n Tunnunt n Fransa (Basse-Normandie)], ssaYen isefka-nnes, g amun win tnedbalt, i tewririn.
→ Afital n tsebbabt, isefka-nnes g ugama.
→ AYlif n ugendel: [AYlif n Ugendel n Fransa (Service Historique)]
…
D kigan n wudusen d yiYsuren.
Taliwin:
→ Asseken n titi ittuger g yiwen usmel n yikennaden. G usaḍuf asenselkam ur nYiy ad nger azdey ittawin s titi.
Amawal:
- Adasil n isefka: database
- Agama: nature
- ImenYi: war
- Umḍin: digital
- Amerdul: wastes
- Tiniri: desert
- Tamzelallit: helicopter
- Aggullu: tank
- Taẓuli (tabaẓayt): armament (heavy)
- Tarḍuri: equipment
- Imeglel: heaven
- Tamart: beard
- Ksuḍ (v): to be afraid
- AYlif: ministry
- Afital: Chamber
- Tasebbabt: trade
- Tunnunt: sport
- Agendel: Defense
- Asnefli: Development
- Arbab: weapon
- Isduhduten: drugs
- Udus: organism
- AYsur: establishment
Asmel n Volkswagen: adasil s isefka g ugama
yaru-t Afersig g Feb.07, 2013, ddaw IneYmisen n tsenselkemt, TaYellist
Asmel n Volkswagen n Meṛṛuk [Volkswagen Maroc] yaY akal. Ur id titi[1] ag nn-tqqima! Adasil n isefka n imsaYen illan g usmel, yaY agama.
Titi issker-tt yiwen ukennad seg Meṛṛuk mi qqaren s « XIIV ». Akennad-a, igan titi d tarzzift i yimddukkal-nnes, isawel Yef iYisi illan g usmel n teṛmist taxatart amm Volkswagen, imrara Yef tYellist d usnefli n usmel n teṛmisin timeqwranin.
G uxmac n ugdil illan g usseken n titi, nYiy ad ninney: tankulin, assaYen, uṭṭunen n tiliYri, tansiwin, iwaliwen n uzerruy, …
Tasmentest-a, issker ukennad da yaY-ttawey ad neswingem Yef yiger n tYellist n yinagrawen isenselkamen g teṛmisin, isulen iga tarusi Yur ikennaden.
Taliwin:
→ [1]: Asseken n titi ittuger g yiwen usmel n yikennaden. G usaḍuf asenselkam ur nYiy ad nger azdey ittawin s titi.
Amawal:
- Adasil n isefka: database
- Agama: nature
- Turda: doubt
- AmsaY: client/customer
- Anagraw asenselkam: computer system
- Akennad: hacker
- Tarezzift: dedication
- Taṛmist: company
- Tasmentest: provocation
- Asseken: demonstration
Facebook: yiwen iYisi n ukeccum s imiḍanen
yaru-t Afersig g Jan.28, 2013, ddaw IneYmisen n tsenselkemt, Izeṭṭaten Imettiten, TaYellist
G tizwuri n useggwas-a d-ilulan, issanzi-d inezri g tYellist Sow Ching Shiong is ur d-yusi ad neg taflest deg uzeṭṭa ametti. Yiwen uzeṭṭa ismuttren ugar n umelyaṛ n yimzemmizzelen, aya iga tarusi tameqwrant i yikennaden n umaḍal.
G tesga n yikennaden nYiy ad nebder 3 (kraḍ) ikabaren:
→ Irazalen imellalen: imazzagen g tYellist tanselkamt isskaren irmen g yinagrawen isenselkamen af ad afen iYisa degsen illan, aya ddaw usissen n babin n yinagrawen.
→ Irazalen iberkanen: nitni da snulfun: tiwekkiwin, iseYwzanen ibergagen, titiwat tirmmaYin, … Da ttakren tinefkin, … atg
→ Irazalen ibelbasen: llan inger n yirazalen imellalen d irazalen iberkanen. Γiyen ad uten, iYiyen ccaYlin babin n yinagrawen.
Sow Ching Shiong yamu g trabbut n yirazalen imellalen, ayenna yufa iYisi isassen-iss tirubba titwilitin n Facebook.
IYisi: IYiy, unna ur iṛwin, ad ikcem s umiḍan nna ira iwer-inn ad yisin awal n ukeccum, awd iwer-inn ad yisin tankult n teYtest.
“Facebook da yakka tizzit i imzemmizzelen mi ittuyaker umiḍan-nnsen ad alsen i wawal-nnsen n uzerruy g tansa-ya: facebook.com/hacked. Maka ar tiyyira-ddeY, Yas yiwen yikel Yef uzdey-ddeY ur da ittetter awal n uzerruy, ar yakka iẓubaẓ i ukennad ad itter awal n uzerry amaynu.”
IYisi-ya, isseYta-t Facebook.
Yiwet iṛwan, Facebook da issifiḍ izen s tankult n teYtest. Izen da ittini i teYtest han yiwen ukeccum ittussker seg yiwen uselkim amaynu. Aya da yakka i umzemmizzel tizzit ad yisin is ittuyaker umiḍan-nnes.
G tsertit n tYellist n Facebook, ig yukez uzeṭṭa ikeccumen g sin idYaren yaggugen. Da ittamma akeccum, issifeḍ izen s tenkult ittetteren asergeg.
G tesYal n Facebook, tYiyem ad tddum n teYmert n tYellist, theyyam-asen aswar.
Taliwin:
→ Ablog n Bitdefender – ayaw n Fransa
Amawal:
- Asmel: web site
- Izen: message
- Tankult: e-mail address
- Azeṭṭa: network
- Anagraw: system
- Ssanzi : (v) to demonstrate
- Arazal: hat
- Snulfu: create
- TaYellist: security
- Abelbas: gray
- Aberkan: black
- Amellal: white
- CcaYli : (v) to warn
- AseYwẓan: software
- Tatwilit: target
- Tankult: email
- Tarabbut: group
- Awal n uzerruy: password
- Aẓabuẓ: possibility
- Ssifeḍ: (v) to send
- TaYtest: victim
- TasYelt: parameter
Tisurifin timezwura n yinagrawen n wammud s TmaziYt
yaru-t Afersig g Sep.20, 2012, ddaw IneYmisen n tsenselkemt
Dat unagraw amaynu n Windows, iger unagraw n GNU/LINUX Ubuntu, snat tutlayin n tmaziYt. Yiwet iga-yas “Berber languages (Algeria)”, tayeḍ “Berber languages (Morocco)”.
Tiflut taxatart aya nna rẓmen inagrawen n wammud (Windows d GNU/LINUX Ubuntu) Yef tmaziYt, maka isul ubrid iYwezzif. Tiflut trẓem maka inef-nnes ayd iẓẓayen, acku urta illi mayd dig-s innemran ad tanf.
→ Γef Windows:
Yiwen uḍris anemdaz s tfransist tssker-t Tmesmunt Afafa, Yef wufuY n unagraw amaynu n Windows (Windows 8). G illa yiwen uxmac n ugdel issusumen; maka g TamaziYt Talatiniyt nukez is ittuyasey “gh” adYar n “Y”!
→ Γef GNU/LINUX Ubuntu:
IffeY-d ulqem amaynu n unagraw Ubuntu, mi qqaren s (Ubuntu 12.04 LTS), ass n 24 Yuc 2012 (11 Yuct 2962). G uswar-nnes, nYiy ad nsniYes sin ikwemsan amm wi:
Ayenna ifukka uswar, nkcem s tYmeṛt n Tutlayin ad d-nkkes turda, naf-nn:
Mqqar ttuswrent tutlayin sulent urta llint g tseYlin n unagraw.
Mk as-ntter aswar amaynu, GNU/LINUX Ubuntu da yaY-d-yakka aya:
Mqqar imeqquṛ usurif n inagrawen, yuweḍ wakud i ImaziYen ad munen, ad ssumun tutlayt-nnsen agensu n tin umaḍal!
Taliwin:
→ Tamesmunt Afafa
→ GNU/LINUX Ubuntu
Amawal:
- Anagraw: system
- Anagraw n wammud: operating system
- Tutlayt: language
- TasYelt: parameter
- Turda: doubt
- Tiflut: door
- Axmac n ugdel: screenshot
Trapwire: anagraw n tnewwact
yaru-t Afersig g Aug.24, 2012, ddaw IneYmisen n tsenselkemt, TaYellist
Mraw n wussan-ddeY izrin, asmel n Wikiliks iǧiwen titiwat n DDoS. Aya idda-d ḍaṛt uyenna d-issafeY Julien Assange izenen d tankulin d-isastin g tṛmist Stratfor.
G yizenen-a, ittuyaru deg-sen is illa yiwen uzeṭṭa n umater ameqwṛan nna sskeren iwenka imunen n Marikan (USA) d tgeldit imumen (UK). AyddeY n unagraw ittufka i tṛmist tusligt mi qqaṛen s TrapWire ittusskeren g usggwas n 2007 ddaw wassaY n “Abraxas Applications”.
Taṛmist n TrapWire umẓen-tt imezwura n tsnurayt n tnewwact n Marikan (CIA). G uyenna d-issafeY Wikiliks, ur deg-s ili n tṛmist TrapWire, Yas tameyazant n winna deg-s ittwurun d-ifekan kigan Yef wahil nna tumeẓ tṛmist.
TrapWire da tzzenza yiwen useYwẓan ismutturen isefka n umater g yamu win tsawlafin. Tidet, taṛmist-a da tswar tisawlafin g idYaren isḍasen, ar tsmuttur tiwlafin g usddegen n “tewnaYin n ummecteg” n iYermanen.
Imalas izrin nsella is tamu Microsoft g yiwen usenfar nttat d tmsulta n Nyu Yurk, af ad tsmeres yiwen unagraw umater.
Mk tedda imki, isul ad d-yaweḍ wass g ur nttafa talwit iwer-inn n wallalen.
Taliwin:
→ Numerama
→ Wikileaks Tor onion link & trapwire pastes
→ The New York Times
Amawal:
- Asmel: web site
- Izen: message
- Tankult: e-mail address
- Azeṭṭa: network
- Anagraw: system
- Tasnurayt: Agency
- Tanewwact: spying
- Tameyazant: mail
- Ahil: program
- Asefku: data
- Amater: surveillance
- Tasawlaft: camera
- Swer: (v) to install
- AseYwẓan: software
- Asḍas: target
- Tawlaft: picture
- Asddegen: detection
- TawnaYt: diagram/schema
- AYerman: citizen
- Imalas: week
- Asenfar: project
- Talwit: peace
Asarag n Defcon: awekkYwẓan amaynu
yaru-t Afersig g Aug.07, 2012, ddaw IneYmisen n tsenselkemt, TaYellist
Isskker Jonathan Brossard, inirzi g tYellist, yiwet tflut ittuyakeren neY “backdoor” s Tnegliziyt, mi iga assaY n Rakshasa. Tiflut-a, da tmeddaz Bios n uselkim af ad taf abrid n unagraw n wammud. Awd ur da ttaǧa akw anaYiz-nnes.
Jonathan ittmahalen g tṛmist n tYellist Toucan, isseken-d mas ittmahal uwekkYwẓan Rakshasa g usarag n defcon ikkan sed izrin. AssaY ikka-yas-d yiwen umillus g tsenumgint tahindiyt mi qqaren Rakshasa.
Rakshara ur igi amezwaru ikkaten Bios n uselkim, maka yiwet tmkussna tamaynut as ittuga. Seg tbelYin tiseYweẓanin Open Source da ittmeddaz Bios s tuddsa n Coreboot d SeaBIOS. Aya da isnuful isYalen n uselkim.
Ukus n tmara-ddeY, iga-t usexsey n uselkim d usfaḍ akw n inasgaten igensanen maka s warrumen ustiyen. Tamara tamrarrayt !
Taliwin:
→ Le monde informatique
→ DEF CON
→ DEFCON Facebook Fan Page
Amawal:
- Asarag: conference
- AwekkYwẓan: malware
- Inirzi: researcher
- Tiflut: door
- Imddez: (v) to replace
- Aselkim: Tankult
- Anagraw n wammud: Operating System (OS)
- AnaYiz: trace
- Sed: saturday
- Amillus: devil
- Tasenumgint: mythology
- Timkussna: technology
- TableYt: brick
- AseYweẓan: software
- Asfaḍ: deletion/erasing
- Anasga: peripheral
- Agensan: internal
- Arrum: equipment
- Ustiy: special
Google: asenfar n yilsawen illan g imizi
yaru-t Afersig g Jun.27, 2012, ddaw IneYmisen n tsenselkemt
IssafeY-d Google asenfar-nnes ameqwran Yef yilsawen (tutlayin) illan g imizi. Aya iga tamezwarut g yiger n yilsawen, acku kigan aya sawalen Yef uya g tudsiwin n tmura imanen (UN) maka urta d-iffiY waḍu s akal.
G usmel n usenfar ifeka-d Google kigan n warraten n yiwes i winna iran ad deg-s yumu. Yunef i wmata.
Ika-d Google kigan n isuga lumar win tsekra n imawalen d tjeṛṛumt.
Mk llan winna yran ad yumu g usenfar-a urun-aY-d s tankult n usmel, acku nra ad nssker yuwet tkabart n wumu g usenfar-a.
Taliwin:
→ Le projet Langues en danger
→ WeSay Dictionary Builder
Amawal:
- Asmel: website
- Arra: documentation
- Asenfar: project
- Imizi: danger
- Tuddsa: organization
- Tajeṛṛumt: grammar
- Tankult: e-mail address
kab_Latn kab_Latn taq_Latn kab_Latn taq_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn eng_Latn fra_Latn kab_Latn eng_Latn ltz_Latn est_Latn kab_Latn eng_Latn kab_Latn ita_Latn kab_Latn kab_Latn kab_Latn kab_Latn kab_Latn kab_Latn kab_Latn fra_Latn tpi_Latn kab_Latn eng_Latn srd_Latn hau_Latn mlt_Latn nld_Latn eng_Latn eng_Latn eng_Latn por_Latn gle_Latn dan_Latn kab_Latn swh_Latn kab_Latn kab_Latn kab_Latn kab_Latn kab_Latn kab_Latn kab_Latn eng_Latn kab_Latn kab_Latn slv_Latn hau_Latn ita_Latn eng_Latn min_Latn eng_Latn kab_Latn est_Latn scn_Latn ltz_Latn kab_Latn kab_Latn kab_Latn kab_Latn kab_Latn swe_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn ace_Latn taq_Latn sun_Latn pag_Latn cat_Latn kab_Latn hat_Latn kab_Latn eng_Latn knc_Latn kab_Latn eng_Latn azj_Latn ltz_Latn eng_Latn scn_Latn bam_Latn eng_Latn lit_Latn eus_Latn lmo_Latn spa_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn ace_Latn eng_Latn eng_Latn eng_Latn ita_Latn eng_Latn est_Latn por_Latn eng_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn eus_Latn ssw_Latn eng_Latn swe_Latn ces_Latn deu_Latn eng_Latn eng_Latn zho_Hant kab_Latn kab_Latn ces_Latn ast_Latn eng_Latn zho_Hant min_Latn kab_Latn kab_Latn eng_Latn eng_Latn nno_Latn kab_Latn kab_Latn kab_Latn kab_Latn kab_Latn kab_Latn ast_Latn kab_Latn kab_Latn kab_Latn kab_Latn kab_Latn kab_Latn ewe_Latn ast_Latn kab_Latn swe_Latn kab_Latn kab_Latn nno_Latn eng_Latn lim_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn vec_Latn eng_Latn eng_Latn kab_Latn kab_Latn eus_Latn ssw_Latn eng_Latn swe_Latn eng_Latn bug_Latn est_Latn zsm_Latn mlt_Latn fra_Latn ron_Latn eng_Latn ast_Latn eng_Latn eng_Latn crh_Latn nno_Latn zho_Hans dik_Latn eng_Latn eng_Latn kab_Latn kab_Latn kab_Latn kab_Latn kab_Latn kab_Latn kab_Latn fra_Latn spa_Latn eng_Latn kab_Latn eng_Latn lmo_Latn eng_Latn lim_Latn eng_Latn ssw_Latn kab_Latn eng_Latn epo_Latn shn_Mymr kab_Latn eng_Latn eng_Latn ast_Latn zsm_Latn hne_Deva eng_Latn eng_Latn ron_Latn kab_Latn kab_Latn kab_Latn kab_Latn kab_Latn kab_Latn kab_Latn fra_Latn bug_Latn kab_Latn eng_Latn hun_Latn eng_Latn zul_Latn kab_Latn ssw_Latn ssw_Latn